ai4bharat/Pralekha huggingface dataset:
பிரதமர் அலுவலகம்
இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தத்தின்  காணொலி கையெழுத்து நிகழ்ச்சியில் பிரதமர் வழங்கிய உரையின் தமிழாக்கம்
பிரதமர் மோரிசன் அவர்களே,
ஆஸ்திரேலியா மற்றும் இந்தியாவின் வர்த்தக அமைச்சர்களே,
எங்களுடன் இணைந்துள்ள இரு நாட்டு நண்பர்களே,
வணக்கம்!
எனது நண்பர் ஸ்காட் உடன் ஒரு மாதத்தில் எனது மூன்றாவது நேருக்கு நேர் உரையாடல் இதுவாகும். கடந்த வாரம் நடைபெற்ற காணொலி உச்சி மாநாட்டில் மிகவும் பயனுள்ள விவாதத்தை நாங்கள் நடத்தினோம். பொருளாதார ஒத்துழைப்பு மற்றும் வர்த்தக ஒப்பந்தம் தொடர்பான பேச்சுவார்த்தையை விரைவில் முடிக்குமாறு எங்கள் குழுக்களுக்கு அப்போது அறிவுறுத்தியிருந்தோம். இன்று இந்த முக்கிய ஒப்பந்தம் கையெழுத்திடப்படுவதில் நான் மிகவும் மகிழ்ச்சியடைகிறேன். இந்த அசாதாரண சாதனைக்காக, இரு நாட்டு வர்த்தக அமைச்சர்கள் மற்றும் அவர்களது அதிகாரிகளை மனதார வாழ்த்துகிறேன்.
ஆஸ்திரேலியாவின் முன்னாள் பிரதமரும் தற்போதைய பிரதமர் மோரிசனின் வர்த்தகத் தூதுவருமான திரு டோனி அபோட்டையும் நான் குறிப்பாக வாழ்த்த விரும்புகிறேன். செயல்முறையை விரைவுப்படுத்த அவரது முயற்சிகள் உதவின.
நண்பர்களே,
மிகக் குறுகிய காலத்தில் இவ்வளவு முக்கியமான ஒப்பந்தம் நிறைவடைந்திருப்பது இரு நாடுகளுக்கும் இடையே பரஸ்பர நம்பிக்கை எந்தளவுக்கு உள்ளது என்பதைக் காட்டுகிறது. இது உண்மையில் நமது இருதரப்பு உறவுக்கு ஒரு முக்கியமானத் தருணம். பரஸ்பர தேவைகளை பூர்த்தி செய்யும் பெரும் ஆற்றலை நமது பொருளாதாரங்கள் கொண்டுள்ளன. இந்த ஒப்பந்தத்தின் மூலம் இந்த வாய்ப்புகளை முழுமையாகப் பயன்படுத்திக் கொள்ள முடியும் என்று நான் உறுதியாக நம்புகிறேன்.
மாணவர்கள், தொழில் வல்லுநர்கள் மற்றும் சுற்றுலாப் பயணிகளின் பரிமாற்றத்தை இந்த ஒப்பந்தம் எளிதாக்குகுவதோடு உறவுகளை மேலும் வலுப்படுத்துகிறது. இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம் குறித்த திறமையான மற்றும் வெற்றிகரமான பேச்சுவார்த்தைக்கு இரு நாடுகளின் குழுக்களையும் மீண்டும் ஒருமுறை வாழ்த்துகிறேன்.
இன்றைய நிகழ்வில் கலந்துகொண்ட பிரதமர் மோரிசனுக்கு எனது மனமார்ந்த நன்றிகள். ஆஸ்திரேலியாவில் நடைபெறவிருக்கும் தேர்தலை வெற்றிகரமாக நடத்த எனது வாழ்த்துகள். மேலும், நாளை நடைபெறவுள்ள உலகக் கோப்பை இறுதிப் போட்டிக்கு ஆஸ்திரேலிய மகளிர் கிரிக்கெட் அணிக்கு வாழ்த்துகள்.
வணக்கம்!
குறிப்பு: பிரதமர் இந்தியில் வழங்கிய உரையின் தோராயமான மொழிபெயர்ப்பு இதுவாகும்.
தொழிலாளர் மற்றும் வேலைவாய்ப்பு அமைச்சகம்
தொழிற்சங்கங்களுக்கு அங்கீகாரம் அளிக்கும் விதிமுறைகள் குறித்த தொழிற்சங்கங்கள் சட்டம், 1926-ல் திருத்தம் செய்வதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் தொழிற்சங்கங்களுக்கு அங்கீகாரம் அளிக்கும் விதிமுறைகள் குறித்த தொழிற்சங்கங்கள் சட்டம், 1926-ல் திருத்தம் செய்வதற்கு ஒப்புதல் அளிக்கப்பட்டது.
பயன்கள்:
ஒப்புதல் அளிக்கப்பட்டதால் பின்வரும் பயன்கள் கிடைக்கும்:
- தொழிற்சங்கங்களுக்கு மத்திய மற்றும் மாநில அளவில் அங்கீகாரம் கிடைக்கும்.
- முத்தரப்பு அமைப்புகளில் தொழிலாளர்களுக்கு உண்மையான பிரதிநிதித்துவம் கிடைப்பது உறுதி செய்யப்படும்.
- தொழிலாளர் பிரதிநிதிகளை தன்னிச்சையாக அரசு நியமனம் செய்வது தடுக்கப்படும்; மற்றும்
- வழக்குகள் மற்றும் தொழில் அமைதியின்மை குறைக்கப்படும்.
முத்தரப்பு அமைப்புகளில் தொழிலாளர் தரப்புப் பிரதிநிதிகளை அரசு நியமனம் செய்யும் நடைமுறை அதிக வெளிப்படைத்தன்மையுடன் நடைபெற உத்தேச மசோதா வகை செய்யும். இதன்படி அங்கீகாரம் அளிக்கப்படும் தொழிற்சங்கங்கள் தொழில் நல்லிணக்கத்தைப் பராமரிக்கும் பொறுப்புக்கு உள்ளாகும் வகையில் இருக்கும். மத்திய / மாநில அளவில் தொழிற்சங்கங்களுக்கு அங்கீகாரம் அளிப்பதால், வெவ்வேறு துறைகளில் இந்த அமைப்புகள் பிரிவுகளாக உருவாகும் நிலை குறையும். அங்கீகாரம் அளிக்கப்படும் தொழிற்சங்கங்களுக்கு மத்திய அல்லது மாநில அளவில் குறிப்பிட்ட பங்களிப்புகள் ஒதுக்கப்படும்.
சமூக நிதி மற்றும் அதிகாரமளித்தல் அமைச்சகம்
மத்திய பட்டியலில் இதர பிற்படுத்தப்பட்டோர் வகுப்பினருக்குள்ளாக உட்-பிரிவுகளுக்கான குழுவிற்கு இரண்டு மாதங்கள் நீட்டிப்பிற்கு அமைச்சரவை ஒப்புதல்
ஆணையத்தின் காலம் 31 ஜுலை, 2019 வரை தற்போது நீட்டிக்கப்பட்டுள்ளது
அனைத்து தரப்பு மக்களின் ஒட்டுமொத்த வளர்ச்சிக்காக பிரதமர் திரு.மோடி அவர்களின் தலைமையிலான தேசிய ஜனநாயக அரசு உறுதிபூண்டுள்ளது. இந்த உணர்வின் அடிப்படையிலும், இதர பிற்படுத்தப்பட்டோர் வகுப்பினர்கள்/சமூகங்களுக்கு இடையே சமமான பங்கீட்டின் தேவையை கருத்தில் கொண்டும், மத்திய பட்டியலில் இதர பிற்படுத்தப்பட்டோர் வகுப்பினர்களுக்குள்ளாக உட்பிரிவு செய்ய வேண்டும் என்ற பிரச்சினையை ஆராய்ந்திடுவதற்காக அரசியலமைப்பு சட்டப்பிரிவு 340-ன் கீழ் ஆணையம் ஒன்று ஏற்படுத்தப்பட்டது.
பிரதமர் திரு.நரேந்திர மோடி அவர்களின் தலைமையிலான அமைச்சரவை, இதர பிற்படுத்தப்பட்டோர் வகுப்பினர்களில் உட்பிரிவு செய்ய வேண்டும் என்ற பிரச்சினையை ஆராய்ந்திடுவதற்காக அமைக்கப்பட்ட குழுவின் காலத்தை மேலும் இரண்டு மாதங்களுக்கு, அதாவது, 31 ஜுலை 2019 வரை, நீட்டிப்பு செய்வதற்கான தனது பின்னேற்பு ஒப்புதலை வழங்கியது.
31, மே 2019 உடன் முடிவடைந்த இந்த ஆணையத்தின் காலம் ஆறாவது முறையாக நீட்டிக்கப்பட்டுள்ளது.
தாக்கம் :
பல்வேறு பங்கேற்பாளர்களுடன் நடத்திய விரிவான கலந்துரையாடல்களின் அடிப்படையில் மத்திய பட்டியலில் இதர பிற்படுத்தப்பட்டோர் வகுப்பினர்களுக்குள்ளாக உட்பிரிவு செய்ய வேண்டும் என்ற பிரச்சினையை மதிப்பீடு செய்திட உதவும். இது, இப்பிரச்சினை குறித்த விரிவான அறிக்கையை ஆணையம் தாக்கல் செய்திட உதவும்.
பின்னனி :
மேதகு ஜனாதிபதியின் ஒப்புதலுடன், 2017, அக்டோபர் 2 அன்று அரசியலமைப்பு சட்டப்பிரிவு 340-ன் கீழ் இந்த ஆணையம் அமைக்கப்பட்டது. ஓய்வுபெற்ற நீதிபதி திருமதி.ஜி.ரோஹிணி தலைமையிலான இவ்வாணையம் 2017, அக்டோபரில் செயல்படத் துவங்கியதுடன், இதர பிற்படுத்தப்பேடார் வகுப்பினர்களில் உட்பிரிவு செய்துள்ள அனைத்து மாநிலங்கள்/யூனியன் பிரதேசங்கள் மற்றும் மாநில பிற்படுத்தப்பட்டோர் வகுப்பினர் ஆணையங்கள் ஆகியவற்றுடன் கலந்துரையாடியது. முன்னதாக ஆணையத்தால் வழங்கப்பட்ட கலந்துரையாடல் தாள்களுக்கு பெறப்பட்ட மதிப்புகளுக்கேற்ப மாநிலங்கள்/யூனியன் பிரதேசங்களுடன் விரிவான கலந்துரையாடலை நடத்துவதே சாலச்சிறந்ததாகும் என ஆணையம் கருதுகிறது. எந்த சமூகமும் ஒட்டுமொத்த புறக்கணிக்கப்படக்கூடாது என்பதை உறுதி செய்வதற்கு இது முக்கியமானதாகும். இந்நடைமுறைக்கு மேலும் இரண்டு மாதங்கள் தேவைப்படும்.
இதன் காரணமாக, ஆணையம் 2019, ஜுலை, 31 வரை மேலும் இரண்டு மாத காலம், நீட்டிப்பு செய்ய கோரியதற்கு அமைச்சரவை ஒப்புதல் அளித்துள்ளது.
பிரதமர் அலுவலகம்
முன்னாள் பிரதமர் திரு. அடல் பிஹாரி வாஜ்பாய் மறைவுக்கு பிரதமர் இரங்கல்
முன்னாள் பிரதமர் திரு. அடல் பிஹாரி வாஜ்பாய் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“அன்புக்குரிய அடல்ஜியின் மறைவுக்கு இந்தியா வருந்துகிறது. அவரது மறைவு ஓர் சகாப்தத்தின் முடிவைக் குறிக்கிறது. நாட்டுக்காக வாழ்ந்த அவர் பல்லாண்டு காலம் அயராது சேவை செய்தார். துக்ககரமான இந்த தருணத்தில் அவரை இழந்த அவரது குடும்பத்தினர், பா.ஜ.க. தொண்டர்கள் மற்றும் கோடிக்கணக்கான அபிமானிகளுடன் என் எண்ணங்கள் இணைந்துள்ளன”. ஓம் சாந்தி.
அடல்ஜியின் சிறந்த தலைமைதான் 21ஆம் நூற்றாண்டில் வலுவான, வளமான, உள்ளடக்கிய இந்தியாவிற்கு அடித்தளமாக அமைந்தது. பல துறைகளில் எதிர்காலத்தை கருத்தில் கொண்டு கடைபிடித்த அவரது கொள்கைகள் இந்தியாவின் ஒவ்வொரு குடிமகனின் வாழ்வையும் தொட்டது.
அடல்ஜியின் மறைவு எனக்கு தனிப்பட்ட முறையில் ஈடு செய்ய முடியாத இழப்பாகும். அவரைப் பற்றிய எண்ணற்ற நினைவுகளை நான் கொண்டுள்ளேன். என்னைப் போன்ற தொண்டர்களுக்கு அவர் ஊக்க சக்தியாக இருந்தார். அவரது புத்தி கூர்மையையும், நகைச்சுவை உணர்வையும் நான் குறிப்பாக நினைவு கூர்கிறேன்.
அடல்ஜியின் விடா முயற்சியும், போராளியின் மனப்பாங்கும்தான் பா.ஜ.க.வை ஒவ்வொரு செங்கல்லாக நிர்மாணிக்கப்படுவதற்கு காரணமானது. பா.ஜ.க.வின் செய்தியை பரப்புவதற்கு மூலை முடுக்குகளுக்கெல்லாம் சுற்றுப்பயணம் மேற்கொண்டார். இதனால் தேசிய அரசியல் களத்திலும், பல்வேறு மாநிலங்களிலும், பா.ஜ.க. வலிமையான சக்தியாக உருவானது என்று பிரதமர் தொடர்ச்சியான, டுவிட்டர் செய்திகளில் குறிப்பிட்டுள்ளார்.
முன்னதாக, முன்னாள் பிரதமர் அடல் பிஹாரி வாஜ்பாய் மாலை 05.05 மணிக்கு காலமானார் என்ற தகவலை புதுதில்லியில் உள்ள அகில இந்திய மருத்துவ அறிவியல் கழகம் வெளியிட்ட செய்தி குறிப்பில் அறிவித்திருந்தது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
குறுகிய கால நடவடிக்கைகள் மூலம் விபத்துப்பகுதிகளை குறைக்க தேசிய நெடுஞ்சாலை ஆணையம் முன்முயற்சி
சாலைப்பாதுகாப்பை அதிகரிக்கும் வகையில் இந்திய தேசிய நெடுஞ்சாலை ஆணையம், தேசிய நெடுஞ்சாலைகளில் விபத்துக்கு இலக்காகும் இடங்களை கண்டறிந்து, குறுகிய கால நடவடிக்கைகளை செயல்படுத்தி அவற்றைக் குறைப்பதற்கான விதிமுறைகளை வெளியிட்டுள்ளது. இந்த விதிமுறைகளின் கீழ் தேசிய நெடுஞ்சாலை ஆணையத்தின் திட்ட இயக்குநர்களுக்கு, விபத்துக்கு உள்ளாகும் இடங்களை கண்டறிந்து அதனை தடுப்பதற்கான அதிகாரம் வழங்கப்பட்டுள்ளது. அந்த குறிப்பிட்ட இடங்களில் விபத்து நடக்காமல் தடுக்கும்வகையில் தலா ரூ.10 லட்சம் செலவில் நடவடிக்கைகளை எடுக்க இந்த இயக்குநர்கள் மாநில காவல்துறை தலைவர் அல்லது மாவட்ட சாலைப்பாதுகாப்பு குழுவுக்கு பரிந்துரை செய்வார்கள். இந்த குறுகிய கால நடவடிக்கைகளுக்கு ரூ.10 லட்சம் முதல் ரூ.25 லட்சம் வரை ஒதுக்க மண்டல அலுவலகங்களுக்கு அதிகாரம் அளிக்கப்பட்டுள்ளது.
இந்த நிதி அதிகாரங்களுக்கான விதிமுறைகளை தேசிய நெடுஞ்சாலை ஆணையம் வெளியிட்டுள்ளதை அடுத்து திட்ட இயக்குநர்கள், விபத்து நடக்க வாய்ப்புள்ள இடங்களில் அவற்றை தடுக்க ரூ.25 லட்சம் வரை செலவழிப்பதற்கான ஒப்புதலை வழங்கலாம். திட்டத்தின் அடிப்படையில் பணிகளை மேற்கொள்ளலாம்.
சாலைப் போக்குவரத்து மற்றும் நெடுஞ்சாலைகள் அமைச்சகம் விபத்து நடைபெறும் இடங்களை வரையறுக்க சில அளவுகோல்களை வகுத்துள்ளது. இருப்பினும் சாலைப் பாதுகாப்பை அதிகரிக்க பல்வேறு முன் முயற்சிகள் மேற்கொள்ளப்படுகின்றன.
முன்னெச்சரிக்கை தகவல் பலகைகளுடன் சாலைகளைக் கடக்கும் இடங்களை அமைப்பது, சாலைகளில் தடுப்புகளை அமைப்பது, சந்திப்புகளை மேம்படுத்துவது, கண் சிமிட்டும் சூரிய சக்தி விளக்குகளை அமைப்பது, சாலை சிக்னல்களை அமைத்தல் உள்ளிட்டவை குறுகிய கால நடவடிக்கைகளாகும். சாலை பாதுகாப்பை மேம்படுத்துதல், தேசிய நெடுஞ்சாலைகள் ஆணையத்தின் உயரிய முன்னுரிமைகளில் ஒன்றாகும். தேசிய நெடுஞ்சாலைகளில் பயணிக்கும் அனைத்து பயணிகளுக்கும் பாதுகாப்பான, சுமூகமான, தடையற்ற பயண அனுபவத்தை உறுதிசெய்ய நெடுஞ்சாலை ஆணையம் உறுதிபூண்டுள்ளது.
குடியரசுத் துணைத் தலைவர் செயலகம்
வெற்றியடைய வேண்டுமென்ற உறுதிப்பாட்டுடன் கடினமாக உழைக்க வேண்டுமென இளைஞர்களுக்கு குடியரசு துணைத்தலைவர் ஆலோசனை
இளைஞர்கள், தாங்கள் தேர்வு செய்த துறைகளில், அறிவாற்றல் மற்றும் நிபுணத்துவத்தை பெறுவதற்கு, போட்டிகளை எதிர்கொண்டு வெற்றியடைய வேண்டுமென்ற உறுதிப்பாட்டுடன் கடினமாக உழைக்க வேண்டுமென குடியரசு துணைத்தலைவர் திரு எம் வெங்கையா நாயுடு ஆலோசனை கூறியுள்ளார்.
விஜயவாடாவில் சொர்ணபாரத் அறக்கட்டளையின் மூலம் தொழில் பயிற்சி பெறுவோரிடையே இன்று உரையாற்றிய அவர், இளைஞர்கள் பெரிய அளவில் கனவுகண்டு, தங்களது இலக்குகளை அடைய கட்டுப்பாட்டுடனும், நடைமுறை சார்ந்த முறையில் அர்ப்பணிப்பு உணர்வுடனும் பாடுபடுமாறு கேட்டுக் கொண்டார்.
அரசால் மட்டும் இளைஞர்களுக்கு வேலைவாய்ப்பு வழங்கிவிட முடியாது என்று குறிப்பிட்ட அவர், இளைஞர்களுக்கு தொழில் பயிற்சி மற்றும் தேவையான திறன் பயிற்சி அளித்து, அவர்கள் சுயவேலை வாய்ப்பு அல்லது வேலை வாய்ப்பு பெறும் வகையில் அதிகாரம் அளிக்க தனியார் துறையினர் மற்றும் தொண்டு நிறுவனங்கள் முன்வர வேண்டுமெனவும் அழைப்பு விடுத்தார்.
தேச நிர்மாணப்பணியில் இளைஞர் சக்தியை முறைப்படுத்துவது அவசியம் என்று குறிப்பிட்ட அவர், இளைஞர்களுக்கு திறன் பயிற்சி மற்றும் அதிகாரம் அளிக்க பிரதமர் திரு நரேந்திர மோடி பெரும் முயற்சி மேற்கொண்டிருப்பதாக தெரி்வித்தார். ‘திறன் பயிற்சி பெற்ற இந்தியா’ என்ற தொலைநோக்கை எட்ட திறன் மேம்பாடு மற்றும் தொழில்முனைவோர் அமைச்சகம் ஒன்று பிரத்யேகமாக உருவாக்கப்பட்டிருப்பதையும் அவர் சுட்டிக்காட்டினார்.
இளைஞர்கள் நற்பண்புகளை பின்பற்றுவதோடு, மற்றவர்கள் மீது இரக்க சிந்தனையுடன் செயல்படுவது அவசியம் என்றும் குடியரசு துணைத் தலைவர் குறிப்பிட்டார்.
மேலும் விவரங்களுக்கு இதன் ஆங்கில செய்திக் குறிப்பை காணலாம் https://pib.gov.in/PressReleasePage.aspx?PRID=1802573
அறிவியல் மற்றும் தொழில்நுட்பத்துறை
கொல்கத்தாவில் உள்ள சி.எஸ்.ஐ.ஆர் - சி.ஜி.சி.ஆர்.ஐ-யில் ஒரு வாரம் ஒரு ஆய்வகத் திட்ட நிகழ்ச்சியின்போது, பொது மக்களுக்கான அனுமதி நாள் மற்றும் திறன் மேம்பாட்டு நிகழ்ச்சி நடைபெற்றது
ஒரு வாரம் ஒரு ஆய்வகம் " திட்டத்தின் ஒரு பகுதியாக, கொல்கத்தாவில் உள்ள மத்திய தொழிலக ஆராய்ச்சிக் கவுன்சிலின் கீழ் உள்ள மத்திய கண்ணாடி மற்றும் செராமிக் ஆய்வு நிறுவனத்தில்  24.08.2023 அன்று பொதுமக்களுக்கான அனுமதி நாள்  மற்றும் திறன் மேம்பாட்டு நிகழ்ச்சிக்கு ஏற்பாடு செய்யப்பட்டது.
சி.எஸ்.ஐ.ஆர் - சி.ஜி.சி.ஆர்.ஐ நிறுவனத்தின் இயக்குனர் டாக்டர் சுமன் குமாரி மிஸ்ரா பங்கேற்பாளர்களை வரவேற்றார். சிறப்பு விருந்தினராக சி.எஸ்.ஐ.ஆர்., கனிமப் பொருட்கள் தொழில்நுட்ப நிறுவன இயக்குனர் திரு ராமானுஜ் நாராயணன் கலந்து கொண்டு, அறிவியலுக்கும், சமூகத்திற்கும் உள்ள தொடர்பை எடுத்துரைத்தார். இதில் 100க்கும் மேற்பட்டோர் பங்கேற்று, சுடுமண் மண்பாண்டப் பொருள்கள் தயாரிப்பது குறித்து செயல்விளக்கங்களை அளித்தனர். சி.எஸ்.ஐ.ஆர்-சி.ஜி.சி.ஆர்.ஐ தயாரிப்புகள் மற்றும் தொழில்நுட்பங்களும் இந்த நிகழ்வின் போது காட்சிப்படுத்தப்பட்டன.
----
(ANU/SM/PLM/KRS
(Visitor Counter : 43
சிறுபான்மையினர் நலன் அமைச்சகம்
சிறுபான்மையினருக்கான நலத் திட்டம்
மத்திய அரசு சமூகத்தில் சிறுபான்மை சமுதாயத்தினரின் நலனுக்காகப் பல்வேறு திட்டங்களை தொடங்கி கடந்த நான்காண்டுகளாக மேற்கொண்டு வருகிறது.
“நயி மன்ஸில்”  என்ற திட்டம் பள்ளிப் படைப்பில் இடைநின்றவர்களுக்கு மரபுசார் கல்வியியையும், திறன்களை வளர்க்கும் பயிற்சிகளையும் அளிப்பதற்காக தொடங்கப்பட்டது. நயி மன்ஸில் என்றால் புதிய இலக்கு என்று பொருளாகும்.
பாரம்பரிய கலைகள், கைவினைக் கலைகளில் சிறுபான்மையினர் தங்களது திறன்களை மேம்படுத்துவதற்காக “உஸ்தாத்”  என்ற திட்டம் கொண்டுவரப்பட்டுள்ளது.
“கைவினைஞர்கள் அங்காடி” என்ற பொருளில் அமைந்த ஹுனார் ஹாட்  திட்டம் 2016-17ம் ஆண்டு முதல் செயல்படுத்தப்பட்டு வருகிறது. பாரம்பரிய கைவினைக் கலைகள், கலைகள், வேலைவாய்ப்புக்குரிய பயிற்சிகளுடன் சந்தைக்கான தொடர்புகளையும் வலுப்படுத்துவதற்கான இத்திட்டம் 2017-18 ஆம் ஆண்டு வரையில் வெற்றிகரமாகச் செயல்படுத்தப்பட்டது. 2018-19ம் ஆண்டும் ஹுனார் ஹாட் இயக்கம் திட்டமிடப்பட்டுள்ளது.
ஒட்டுமொத்த இந்திய பண்பாட்டின் ஓர் அங்கமான ஹமாரி தரோஹர்  என்ற திட்டம் சிறுபான்மையினரின் வளமான பாரம்பரியத்தைப் போற்றிப் பாதுகாப்பதற்கானது. கரீப் நவாஸ்  என்பது சிறுபான்மையினரின் திறன் மேம்பாட்டுக்காக மவுலானா ஆசாத் கல்வி நிறுவனத்தின்  கீழ் மேற்கொள்ளப்படும் பயிற்சித் திட்டமாகும். இது இளைஞர்களுக்கான குறுகிய கால வேலைவாய்ப்புப் பயிற்சித் திட்டமாகும். குறிப்பாக, மத்திய அரசால் அறிவிக்கப்பட்டுள்ள சிறுபான்மையினராகிய முஸ்லிம்கள், கிறிஸ்தவர்கள், சீக்கியர்கள், பவுத்தர்கள், பார்சிக்கள், ஜைனர்கள் ஆகியோருக்காகச் செயல்படுத்தப்படும்.
மதரஸா பள்ளி மாணவர்களுக்காகவும் பள்ளிப் படிப்பையில் இடையில் கைவிட்டவர்களுக்காகவும் இணைப்புக் கல்விப் பயிற்சியை அமைச்சகம் தொடங்கியுள்ளது. நயி மன்ஸில் திட்டத்தின் கீழ் மவுலானா ஆசாத் கல்வி நிறுவனத்தின்  ஆதரவில் இப்பயிற்சி அலிகர் முஸ்லிம் பல்கலைக்கழகம், புது தில்லியில் உள்ள ஜாமியா மிலியா இஸ்லாமியா ஆகியவை மூலம் நடத்தப்படுகிறது. அதைப் போல் ஸ்வச் வித்யாலயா திட்டமும் மவுலானா ஆசாத் கல்வி நிறுவனத்தின்  மூலம் நடத்தப்படுகிறது.
இத்திட்டங்கள் குறித்த விவரங்களை சிறுபான்மை அமைச்சகத்தின் www.minorityaffairs.gov.in என்ற இணையம் மற்றும் மவுலானா ஆஸாத் கல்வி நிறுவனத்தின் www.maef.nic.in என்ற இணையம் மூலம் அறிந்து கொள்ளலாம். அத்திட்டங்களுக்காக ஒதுக்கப்படும் நிதி, 2018, ஜூன் 30ம் தேதி வரையில் கடந்த மூன்று ஆண்டுகளில் பயன்படுத்தப்பட்ட நிதியளவு ஆகிய விவரங்கள் இந்த இணையதளங்களில் இடம்பெற்றுள்ளன.
மேற்கண்ட தகவல்களை மத்திய சிறுபான்மையினர் நலத் துறை அமைச்சர் திரு. முக்தார் அப்பாஸ் நக்வி மக்களவையில் இன்று எழுத்துமூலம் அளித்த பதிலில் தெரிவித்துள்ளார்.
பிரதமர் அலுவலகம்
20 வயதுக்குட்பட்டோருக்கான 20-வது ஆசிய தடகள சாம்பியன்ஷிப் போட்டியில் சிறப்பாகத் திறமைகளை வெளிப்படுத்திய வீரர்களுக்கு பிரதமர் பாராட்டு
20 வயதுக்குட்பட்டோருக்கான 20-வது ஆசிய தடகள சாம்பியன்ஷிப் போட்டியில் சிறப்பாகத் திறமைகளை வெளிப்படுத்திய வீரர்களுக்கு பிரதமர் திரு நரேந்திர மோடி பாராட்டுத் தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவு:
“நமது வீரர்களை நினைத்துப் பெருமையடைகிறேன்! அவர்கள் 20 வயதுக்குட்பட்டோருக்கான 20-வது ஆசிய தடகள சாம்பியன்ஷிப் போட்டியில் சிறப்பாக திறமைகளை வெளிப்படுத்தியுள்ளனர். 45 நாடுகள் பங்கேற்ற இப்போட்டியில் 6 தங்கம் உட்பட 19 பதக்கங்களை வென்று இந்தியா 3-வது இடத்தைப் பிடித்துள்ளது. நாம் நமது வீரர்களின் வெற்றியைக் கொண்டாடி அவர்களது எதிர்காலச் செயல்பாடுகள் மேலும் மிகச் சிறப்பானதாக அமைவதற்கு வாழ்த்துக்களைத் தெரிவிப்போம்”
----.
AP/PLM/KPG/GK
(
குடியரசுத் துணைத் தலைவர் செயலகம்
மத்திய அரசின் முன்னாள் தலைமை வழக்கறிஞர் திரு. சோலி சொராப்ஜி மறைவிற்கு குடியரசுத் துணை தலைவர் இரங்கல்
கொவிட் காரணமாக இன்று காலை உயிரிழந்த முன்னாள் தலைமை வழக்கறிஞர் திரு. சோலி சொராப்ஜிக்கு குடியரசுத் துணை தலைவர் திரு எம் வெங்கையா நாயுடு புகழஞ்சலி செலுத்தினார்.
சட்டத்துறையின் தலைசிறந்த வல்லுநர் என்று திரு சொராப்ஜியை வர்ணித்த குடியரசுத் துணை தலைவர், சட்டம் மற்றும் நீதித்துறை சார்ந்த அனைத்து விஷயங்களிலும் அவர் ஒரு தகவல் களஞ்சியமாக விளங்கினார் என்றார். மனித உரிமைப் போராளியாக திகழ்ந்த அவர், அவரது பணியின் மூலம் இந்தியாவுக்கு சர்வதேச புகழை தேடித் தந்தார்.
உண்மை மற்றும் நேர்மையின் அடையாளமாக விளங்கிய முன்னாள் தலைமை வழக்கறிஞரை தாம் எப்போதுமே மிகவும் மதித்ததாக திரு நாயுடு கூறினார். திரு சொராப்ஜியும் தம்மிடம் மிகவும் அன்பு செலுத்தியதாக கூறிய குடியரசுத் துணை தலைவர், அவரது மறைவின் மூலம் தலைசிறந்த சட்ட வல்லுனரை நாடு இழந்திருப்பதாகவும் அவரது மறைவு நீதித்துறையில் ஈடுசெய்ய முடியாத வெற்றிடத்தை ஏற்படுத்தி உள்ளதாகவும் கூறினார்.
திரு சொராப்ஜியின் மனைவி மற்றும் குடும்ப உறுப்பினர்களிடம் பேசிய குடியரசுத் துணை தலைவர், தமது ஆழ்ந்த இரங்கல்கள் அவர்களிடம் தெரிவித்தார்.
------
(Visitor Counter : 132
உள்துறை அமைச்சகம்
நாட்டிலுள்ள சுற்றுலா மற்றும் கலாச்சார அமைச்சர்களின் மாநாடான 'அமிர்த சங்கமத்தை' மத்திய உள்துறை மற்றும் கூட்டுறவு அமைச்சர் திரு அமித் ஷா புது தில்லியில் இன்று தொடங்கி வைத்தார்
நாட்டிலுள்ள சுற்றுலா மற்றும் கலாச்சார அமைச்சர்களின் மாநாடான 'அமிர்த சங்கமத்தை' மத்திய உள்துறை மற்றும் கூட்டுறவு அமைச்சர் திரு அமித் ஷா புது தில்லியில் இன்று தொடங்கி வைத்தார் மத்திய கலாச்சாரம், சுற்றுலா மற்றும் வடகிழக்குப் பகுதி மேம்பாட்டு அமைச்சர் திரு ஜி கிஷண் ரெட்டி உள்ளிட்ட பலர் இதில் கலந்து கொண்டனர்.
மாநாட்டில் பேசிய மத்திய உள்துறை அமைச்சர், விடுதலையின் அமிர்தப் பெருவிழாவை கொண்டாடுவதற்கு நாம் அனைவரும் அதிர்ஷ்டம் செய்துள்ளோம் என்றார். கடந்த 75 ஆண்டுகளில் பல்வேறு சாதனைகளை நாடு படைத்துள்ளது என்றும் உலகின் முன்னணி நாடுகளில் ஒன்றாக இன்றைக்கு இந்தியா உள்ளது என்றும் அவர் கூறினார்.
நமது கூட்டு முயற்சிகளின் மூலம் அனைத்து துறைகளிலும் பல்வேறு சாதனைகளை நாம் படைத்துள்ளம் என்று கூறிய அமைச்சர், நமது வரலாறு மற்றும் கலாச்சாரத்தை பாதுகாத்து, ஊக்குவிப்பதில் நாம் வெற்றி அடைந்துள்ளோம் என்று பெருமிதத்துடன் தெரிவித்தார்.
தொடர்ந்து பேசிய திரு அமித் ஷா, விடுதலையின் அமிர்தப் பெருவிழாவையை ஒட்டி பல்முனை கொண்டாட்டங்கள் உடன் கூடிய தேசிய திருவிழாவை பிரதமர் திரு நரேந்திர மோடி லட்சியமாகக் கொண்டு உள்ளார் என்றார்.
விடுதலையின் அமிர்தப் பெருவிழாவில் இருந்து அடுத்த 25 வருடங்களையும், அதாவது இந்தியாவின் சுதந்திர நூற்றாண்டு வரை, கொண்டாட பிரதமர் முடிவு எடுத்திருப்பதாக அவர் கூறினார். அமிர்த காலம் என்று பிரதமர் வர்ணித்துள்ள அடுத்த 25 ஆண்டுகளில் உலகின் முதல் நாடாக இந்தியாவை மாற்றுவதற்கு 130 கோடி மக்களும் ஒன்றிணைந்து முயற்சி எடுக்க வேண்டும் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1816118
உள்துறை அமைச்சகம்
பிரதமர் திரு நரேந்திர மோடி தலைமையிலான அரசின் முன்னெடுப்பின் கீழ் முதன் முறையாக பத்ம விருது பெற்றவர்கள் புதுதில்லியில் உள்ள தேசிய போர் நினைவிடத்திற்கு சென்றனர்
நடப்பாண்டிற்கான முதலாவது பத்ம விருது நிகழ்ச்சி குடியரசுத் தலைவர் மாளிகையில் நேற்று நடைபெற்றது. குடியரசுத்தலைவர் திரு ராம் நாத் கோவிந்த், இரண்டு பேருக்கு பத்ம விபூஷன் விருதுகளையும், எட்டு பேருக்கு பத்ம பூஷன் விருதுகளையும், 54 பேருக்கு பத்மஸ்ரீ விருதுகளையும் வழங்கினார். இரண்டாவது பத்ம விருது வழங்கும் நிகழ்ச்சி மார்ச் 28ம் தேதியன்று நடைபெற உள்ளது.
பிரதமர் திரு நரேந்திர மோடி தலைமையிலான அரசின் முன்னெடுப்பின் கீழ் முதன் முறையாக பத்ம விருது பெற்றவர்கள் புதுதில்லியில் உள்ள தேசிய போர் நினைவிடத்திற்கு சென்றனர். அங்கு அவர்கள் நாட்டின் எல்லையை பாதுகாக்கும் பணியில் ஈடுபட்டு உயிர்த்தியாகம் செய்த பாதுகாப்புப் படையினரின் பெயர்களை பார்வையிட்டனர். இந்த இடத்திற்கு வருகை தருவதற்காக ஏற்பாடு செய்த அரசுக்கு விருது பெற்றவர்கள் பாராட்டுத் தெரிவித்துக் கொண்டனர். தேசிய போர் நினைவிடத்தை பிரபலப்படுத்தும் வகையில், மக்களும், குழந்தைகளும் வருகை தருவதற்காக அரசின் முயற்சிகளுக்கும் அவர்கள் பாராட்டு தெரிவித்தனர். இந்த இடத்திற்கு வருகை தந்ததன் மூலம் தேசபக்தி, துணிச்சல், கடமை, தியாகம், ஆகியவற்றின் மதிப்புக் குறித்து அறிந்து கொள்ள முடிவதாகவும் தேச உணர்வு ஏற்படுவதாகவும் குறிப்பிட்டனர்.
கடந்த 2019ஆம் ஆண்டு பிப்ரவரி 25-ம் தேதியன்று தேசியப் போர் நினைவிடத்தை பிரதமர் திரு நரேந்திர மோடி நாட்டுக்கு அர்ப்பணித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1808091
-----
(Visitor Counter : 123
நிதி அமைச்சகம்
எதிர்காலத்திற்கான, விரிவாற்றலுடைய மற்றும் டிஜிட்டல் மய உள்கட்டமைப்பு ‘ தொடர்பான 4 ஆவது பிராந்திய மாநாடு பெங்களூரில் நிறைவடைந்தது
இந்தியத் தொழிற்துறைக் கூட்டமைப்பின் ஒத்துழைப்புடன் மத்திய அரசின் நிதி அமைச்சகமும், வளரும் நாடுகளுக்கான ஆய்வு மற்றும் தகவல் அமைப்பும் ஏற்பாடு செய்திருந்த ’ எதிர்காலத்திற்கான, விரிவாற்றலுடைய மற்றும் டிஜிட்டல் மய உள்கட்டமைப்பு ‘ தொடர்பான 4 ஆவது பிராந்திய மாநாடு பெங்களூரில் இன்று  நிறைவடைந்தது.
இந்த இரண்டு நாள் மாநாடு முக்கியமாக, எதிர்காலத்திற்கான, விரிவாற்றலுடைய மற்றும் டிஜிட்டல் மய உள்கட்டமைப்பு, மூலவளங்களைத் திரட்டுதல் மற்றும் உருவாகும் சவால்கள் ஆகியவற்றுக்கான தேவை என்ற கண்ணோட்டத்தில் சவால்களும் வாய்ப்புகளும் உள்ளிட்ட மூன்று விரிந்த தளத்தில் இந்த இரண்டு நாள் மாநாடு முக்கியமாக அழுத்தம் கொடுத்தது.
உள்கட்டமைப்பு மேம்பாட்டைப் பொறுத்தவரையில் நீடித்த எதிர்காலத்திற்கான ஒட்டுமொத்தப் புரிதலுக்காக இந்த மூன்று கவனக்குவிப்புப் பகுதிகளில் ஒரே நேரத்தில் செயல்படுவதே இந்தக் குறிப்பிட்ட மாநாட்டின் பின்புல நோக்கமாக இருந்தது.
(Visitor Counter : 128
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 9 ஆண்டுகளில், பிரதமர் மோடி தலைமையிலான அரசு பெண்களுக்கு "வசதி, பாதுகாப்பு, மரியாதை" வழங்கியதாக அமைச்சர் ஜிதேந்திர சிங் பெருமிதம்
கடந்த 9 ஆண்டுகளாக பிரதமர் நரேந்திர மோடி தலைமையிலான மத்திய அரசு பெண்களுக்கு "வசதி, பாதுகாப்பு, மரியாதை" ஆகியவற்றை வழங்கியுள்ளது. எரிவாயு இணைப்புகளுக்கு உஜ்வாலா, பெண் கழிப்பறைகளுக்கான ஸ்வச்தா மற்றும் வீடுகளில் குழாய் தண்ணீருக்கான ஜல் ஜீவன் போன்ற சிந்தனையுடன் கொண்டுவரப்பட்ட திட்டங்கள் பெண்கள் எளிதாக வாழ உதவியது மட்டுமல்லாமல், அவர்களுக்கு சுயமரியாதையும், தன்னம்பிக்கையையும் அளித்தன.
மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜிதேந்திர சிங் உத்திரபிரதேசத்தின் சம்பாலில் ஒரு கூட்டத்தில் உரையாற்றும் போது இதனைத் தெரிவித்தார். பிரதமர் மோடியின் திட்டங்களின் பயனாளிகள் பெரும்பாலோர் பெண்கள் தான் எனவும் அவர் கூறினார்.
கடந்த 9 ஆண்டுகளில் பொது சேவை வழங்கல் மற்றும் அரசின் திட்டங்களை செயல்படுத்துவதில் மிகப்பெரிய மாற்றம் ஏற்பட்டுள்ளதாக அமைச்சர் ஜிதேந்திர சிங் கூறினார்.
இந்தியாவின் வளர்ச்சிப் பயணத்தில் பிரதமர் நரேந்திர மோடி பெண் சக்தியை முன்னணியில் வைத்துள்ளார் என்று டாக்டர் ஜிதேந்திர சிங் கூறினார். பாலின விகிதம் மேம்பட்டு முதல் முறையாக 1000 ஆண்களுக்கு 1020 பெண்கள் என்ற விகிதத்தை அடைந்துள்ளதாகவும், குழந்தை இறப்பு விகிதம் குறைந்துள்ளதாகவும் அவர் கூறினார்.
உஜ்வாலா திட்டத்தின் கீழ் சமையல் எரிவாயு சிலிண்டர்களின் பயன்பாடு அதிகரித்ததால், புகை இல்லாத சமையலறைகள் மூலம் கோடிக்கணக்கான பெண்களை நாள்பட்ட சுவாசக் கோளாறுகளில் இருந்து காப்பாற்றியுள்ளதாக அவர் கூறினார். ஜல் ஜீவன் இயக்கத்தின் கீழ் நாடு முழுவதும் உள்ள வீடுகள் குழாய் நீர் இணைப்புகளைப் பெறுவதால், அன்றாட பயன்பாட்டிற்காக நீண்ட தூரம் நடந்து தண்ணீர் எடுப்பதற்கு முடிவு எழுதப்பட்டுள்ளதாகவும் அவர் கூறினார்.
"இன்று பெண்களின் வளர்ச்சி அல்ல, ஆனால் பெண்கள் தலைமையிலான வளர்ச்சி" என்றும் மத்திய அமைச்சர் ஜிதேந்திரசிங் கூறினார்.
மேலும் விபரங்களுக்கு இந்த ஆங்கில செய்திக்குறிப்பைக் காணலாம் : https://pib.gov.in/PressReleasePage.aspx?PRID=1929054
சட்டம் மற்றும் நீதித்துறை அமைச்சகம்
“தவறான குற்றச்சாட்டு : சட்டரீதியான தீர்வுகள்” என்பது குறித்த சட்ட ஆணையத்தின் அறிக்கை சமர்ப்பிக்கப்பட்டது.
“தவறான குற்றச்சாட்டு : சட்டரீதியான தீர்வுகள்” என்ற தலைப்பிட்ட தனது 277-வது அறிக்கையை இந்திய சட்ட ஆணையம் மத்திய அரசிடம் 30.08.2018 அன்று சமர்ப்பித்தது.
தவறான குற்றச்சாட்டுகள் அடிப்படையில் வழக்குகள் பதிவு செய்யப்பட்டவர்களுக்கு குறிப்பிட்ட சட்ட அம்சங்களின் கீழ், தீர்வு காண சட்ட ஆணையம் பரிந்துரை செய்துள்ளது. தவறான குற்றச்சாட்டுக்களுக்கு ஆளாக்கப்பட்டவர்களுக்கு சட்டரீதியான கட்டமைப்பின் மூலம் நிதிஅளித்தல் வழியிலும், நிதிஅல்லாத  பிற வழிகளிலும் நிவாரணம் வழங்கவும், பரிந்துரை செய்யப்பட்டுள்ளது. தவறான குற்றச்சாட்டுகளுக்கான கட்டமைப்புக்கு சில முக்கியமான கோட்பாடுகளை இந்த அறிக்கை உருவாக்கியுள்ளது. அதாவது இழப்பீடு கோரும் வழக்குகளை பதிவு செய்தல், இந்த இழப்பீடு கோருதல் பற்றி முடிவு செய்ய தனி நீதிமன்றம் அமைத்தல், நடைமுறையின் தன்மை- உரிமை கோரல் பற்றி முடிவு செய்ய உள்ளிட்டவை இதில் அடங்கும். குறிப்பிட்ட சில வழக்குகளில் இடைக்கால இழப்பீட்டை தீர்மானிக்க நிதிநிலை மற்றும் பிற அம்சங்கள் கணக்கில் கொள்ளப்பட வேண்டும். தவறான வழக்கு / தண்டனை விஷயத்தில் தகுதி நீக்கம் செய்தல் போன்றவையும் பரிந்துரைகளில் உள்ளன. மேற்குறிப்பிட்ட அம்சங்களைக் கொண்ட ஒரு வரைவு மசோதா - குற்றவியல் நடைமுறைச்சட்ட  மசோதா 2018 – இந்த அறிக்கையுடன் இணைப்பாக தரப்பட்டுள்ளது.
------
(Visitor Counter : 190